**ხშირად დასმული კითხვები**

**კითხვა:** გიკავშირდებით მოკლევადიანი ინდივიდუალური სამოგზაურო სახელმწიფო სამეცნიერო გრანტების კონკურსის თაობაზე.

ვარ საერთაშორისო ბირთვული სამართლის ასოციაციის (AIDN-INLA: <http://aidn-inla.be/>) წევრი, რომლის სათაო ოფისი იმყოფება ბრიუსელში (ბელგია).

ასოციაცია მიმდინარე წლის 7-11 ნოემბერს ატარებს კონგრესს ინდოეთში  (<http://aidn-inla.be/congressevents/nuclear-inter-jura-2016/>), სადაც მიწვეული ვარ, როგორც ერთ-ერთი სესიის მდივანი. ასევე, წარვადგენ საკუთარ და სხვა ავტორების სტატიებს.

მონაწილეობის მისაღებად მესაჭიროება სათანადო დაფინანსება.

მაინტერესებს, გამოცხადებული კონკურსი თუ ფარავს აღნიშნულ პერიოდს, და თუ არა როდის გამოცხადდება, ასეთის არსებობის შემთხვევაში. ანუ, მე-3 ნაკადი თუ იქნება და როდის?

**პასუხი:** მიმდინარე, მეორე ნაკადისსამოგზაურო გრანტები გაიცემა მხოლოდ იმ საერთაშორისო სამეცნიერო ან რეგიონულ ღონისძიებებში მონაწილეობის მისაღებად, რომლებიც დაგეგმილია 2016 წლის 1 ივნისიდან  2016 წლის 31 ოქტომბრის ჩათვლით.

მესამე ნაკადი გამოცხადება მიმდინარე წლის 1 ივლისს, სამეცნიერო ღონისძიებებში მონაწილეობის მისაღებად, რომლებიც დაგეგმილია 2016 წლის 1 ოქტომბრიდან 2017 წლის 31 მარტის ჩათვლით.

**კითხვა:** მაქვს ესეთი კითხვა დაფინანსებასთან დაკავშირებით. მე კონფერენციაზე წასასვლელი ბილეთი ჩემი ხარჯებით უკვე ნაყიდი მაქვს (ვინაიდან ესე უფრო იაფი არის). შესაძლებელია თუ არა ფონდიდან მოვითხოვო ამ ხარჯის ანაზღაურება (ბუნებრივია ელექტრონული ბილეთის და ინვოისის წარდგენის შემდგომ)?

**პასუხი:** კონკურსის პროგრამა და მასში მონაწილეობის პირობების მე-5 მუხლი,ზ) პუნქტის  „გ“, „ დ“ , „ე“ და „ვ“ ქვეპუნქტებით გათვალისწინებული ხარჯები გაწეული უნდა იქნეს საკონკურსო კომისიის მიერ დასაფინანსებლად შერჩეულ პრეტენდენტთა გამოვლენისა და დამტკიცების შემდეგ.

იხილეთ „გ“, „ დ“ , „ე“ და „ვ“ ქვეპუნქტები:

გ) ტრანსპორტით (საჰაერო, სახმელეთო, საზღვაო ტრანსპორტი დანიშნულების ადგილამდე; მხოლოდ ეკონომკლასის ბილეთი), ორმხრივი მგზავრობის ხარჯების ანაზღაურებას;

დ) სადღეღამისო და საცხოვრებელი ფართის დაქირავების ხარჯების ანაზღაურებას,

ე) სამოგზაურო დაზღვევის ხარჯებს;

ვ) ვიზის ხარჯებს;

ერთადერთი მონაწილეობის სარეგისტრაციო გადასახადი, თუ იგი გადახდილია ფონდის მიერ კონკურსის გამოცხადების შემდეგ, მისი ანაზღაურება ფონდის მხრიდან შესაძლებელია დაფინანსების მიღების შემთხვევაში.

**კითხვა:**საბოლოო მასალები მითითებული ელფოსტით იგზავნება, თუ როგორც ადრე იყო, უნდა ავტვირთოთ საიტზე?

**პასუხი:** საგრანტო კონკურსში მონაწილეობის მისაღებად თავდაპირველად გრანტის მაძიებელმა  შოთა რუსთაველის ეროვნული სამეცნიერო ფონდის ვებ-გვერდიდან - [www.rustaveli.org.ge](http://www.rustaveli.org.ge/) - უნდა ჩამოტვირთოს საგრანტო კონკურსის სააპლიკაციო და ბიუჯეტის ფორმა, რომელსაც შეავსებს და სხვა დანართებთან ერთად ელ-ფოსტით გამოაგზავნის შემდეგ მისამართზე:   tg@rustaveli.org.ge.

გთხოვთ, იხელმძღვანელოთ პროექტის გამოგზავნის ინსტრუქციით, სადაც დეტალურად არის ასახული პროექტის გამოგზავნის საფეხურები.

**კითხვა:**  დასაშვებია, რომ მოწვევის წერილში იყოს ინფორმაცია ღონისძიებაში განსახორციელებელი დამატებითი აქტივობის შესახებ?

 **პასუხი:** ოფიციალური მოწვევა (სატიტულო ფურცელზე და დამოწმებული ხელმოწერით) შესაძლებელია მოიცავდეს ინფორმაციას, მოხსენების სამეცნიერო პროგრამაში ჩასმისა (სავალდებულო მოთხოვნა) და **ღონისძიებაში განხორციელებული  სამეცნიერო ან საორგანიზაციო სხვა აქტივობის  შესახებ (ასეთის არსებობის შესახებ)**რომელიც აუცილებლად უნდა იყოს ნათარგმნი (ქართულ ენაზე) და დამოწმებული თარჯიმნის/თარჯიმანთა ბიუროს ბეჭდით (გთხოვთ, იხელმძღვანელოთ კონკურსის პროგრამითა და მასში მონაწილეობის პირობებით).

**კითხვა:**სარეგისტრაციო გადასახადის გადახდის შემდეგ ხდება პროგრამაში ჩასმა. ე.ი. წინასწარ უნდა გადავიხადოთ და ამას ფონდი აანაზღაურებს? მოწვევა ხომ უკვე ნიშნავს პროგრამაში მონაწილეობას?

**პასუხი:**კონკურსის პროგრამა და მასში მონაწილეობის პირობების მე-5 მუხლი, ა) პუნქტის თანახმად - მონაწილეობის სარეგისტრაციო გადასახადს, თუ იგი გადახდილია ფონდის მიერ კონკურსის გამოცხადების შემდეგ, დაფინასნების შემთხვევაში მოხდება აღნიშული ხარჯის ანაზღაურება  (გთხოვთ, იხელმძღვანელოთ კონკურსის პროგრამითა და მასში მონაწილეობის პირობებით);

**კითხვა:** პუბლიკაციების გარეკანი, სარჩევი და გვერდები - აუცილებელია, რომ იყოს ის პუბლიკაციები, რომელთაც მივუთითებთ განაცხადში, თუ ავტობიოგრაფიიდან სხვა პუბლიკაციების *pdf  ფაილი*შეიძლება წარმოვადგინოთ ?

**პასუხი:** გადმოსაგზავნია იმ პუბლიკაციის ასლები, რომლებიც ზერჩეული  და მითითებული  გაქვთ განცხადების ფორმაში, ქულის მინიჭების მიზნით.

  **კითხვა:**სამეცნიერო კვევლით პროექტებში მონაწილეობის (განიხილება მხოლოდ ის სამეცნიერო კვლევითი პროექტები, რომლებიც დაიწყო კონკურსის გამოცხადების დღიდან ბოლო ხუთი წლის განმავლობაში და განმცხადებელი მონაწილეობდა/მონაწილეობს მასში როგორც ძი რითადი პერსონალი ან/და ხელმძღვანელის სტატუსით) დამადასტურებელი დოკუმენტი*(დასკანირებული pdf ფორმატში).*- რამდენი პროექტი შიძლება იყოს წარმოდგენილი? რა ტიპის დამადასტურებელ დოკუმენტებზეა საუბარი? შეიძლება ამ პროექტის შედეგის (ანუ პროდუქტის) დამადასტურებელი მასალის წარმოდგენა?  უკვე განვლილი პროექტებიდან ხელშკრულებების საბუთები არ მაქვს შენახული. ამასთან, ხელშკრულება ხომ შეიძლება დადებულიყო და შედეგი არ განხორციელებულიყო?

    **პასუხი:** განცხადების სამეცნიერო კვლევითი პროექტების  ჩამონათვალში უნდა მიუთითოთ მიმდინარე კონკურსის გამოცხადების დღემდე,  ბოლო 5 წლის განმავლობაში დაწყებული, მაქსიმუმ 3 სამეცნიერო საგრანტო პროექტებში მონაწილეობა .  (აღნიშნული ინფორმაცია მითითებულია პროექტის განაცხადში).  სავალდებულოა ხელშეკრულების, ბრძანების და წერილის წარმოდგენა , რაც დაადასტურებს თქვენს მონაწილეობას პროექტში როგორც  ძირითადი პერსონალის ან/და ხელმძღვანელის სტატუსით.

**კითხვა:** ასევე ძალიან უცნაურია ნოტარიალური თარგმანის მოთხოვნა იმ ფონდისგან, რომელიც საბუთებსა და ანგარიშს ორ ენაზე ითხოვს.

 **პასუხი:**     სამეცნიერო ფონდი  ორ ენაზე დოკუმენტებს ითხოვს იმ შემთხვევაში, თუ პროექტი შესაფასებლად აგზავნის უცხოელ ექსპერტთან. ჩვენი კონკურსის შემთხვევაში საპროექტო განაცხადს განიხილავს ადგილობრივი ექსპერტი და შესაბამისად ვითხოვთ მოწვევის თარგმანს  დამოწმებული თარჯიმნის/თარჯიმანთა ბიუროს ბეჭდით  და არა ნოტარიულად (იხელმძრვანელეთ კონკურსის პროგრამა და პირობებით).

 **კითხვა:** აქვე მინდა აღვნიშნო, რომ შეფასების კრიტერიუმი შეიცავს  ასაკობრივი დისკრიმინაციის მიუღებელ ფორმას. ახალგაზრდების საწინააღმდეგო არა მგონია, ვინმეს რამე ჰქონდეს,მაგრამ ამას უნდა ემსახურებოდეს საგანმანათლებლო (და არა სამეცნიერო) ფონდი. 40 წელს გადაცილებულ დოქტორს მხოლოდ ერთი ან ორი ქულით ენიჭება უპირატესობა (დოქტორანტებთან და მაგისტრებთან შედარებით) და ასაკობრივად 13 ქულას კარგავს რეალურად არაფერში. სხვა სფეროებისგან განსხვავებით, მეცნიერებასთან მიმართებაში, უპრიანია, რომ საწინააღმდეგო მიდგომა იყოს და წლების გამოცდილება პოზიტიურ ჭრილში განიხილებოდეს. სამეცნიერო ფონდისგან ეს ძალიან საწყენია.

**პასუხი:** სტატისტიკის მიხედვით, ასაკოვანი გამოცდილი მეცნიერები არ იჩაგრებიან, პირიქით ახალგაზრდა დამწყებ მეცნიერებს უსწრებენ კიდეც რაოდენობრივად. იხილეთ სტატისტიკა:

**2011-2014 ინდ.სამოგზაურო გრანტის მიმღებთა ასაკობრივი ჭრილი**

         მოკლევადიანი ინდივიდუალური სამოგზაურო სახელმწიფო სამეცნიერო საგრანტო კონკურსში, როგორც ცხრილიდან ჩანს (ცხრილი 1) 2011 წლიდან 2014 წლის ჩათვლით ძირითადად იმარჯვებდნენ 40 წელს  გადაცილებული მეცნიერები.

*ცხრილი 1*

|  |  |  |  |
| --- | --- | --- | --- |
| წელი | 35 წლამდე | 35-დან 40 წლამდე |    40 წელს ზევით |
| 2011 | 1 | 9 | 51 |
| 2012 | 6 | 17 | 97 |
| 2013 | 22 | 16 | 119 |
| 2014 | 4 | 12 | 101 |

*გრაფიკი 1*

           2015 წელს შეიცვალა მიდგომები, კერძოდ, მოკლევადიანი ინდივიდუალური სამოგზაურო სახელმწიფო სამეცნიერო საგრანტო კონკურსში, სამეცნიერო ფონდმა, მნიშვნელოვანი კორექტირება შეიტანა. ახალგაზრდა მეცნიე  მხარდასაჭერად შეიცვალა შეფასების კრიტერიუმები, რის შედეგადაც 35-დან 40 წლამდე მეცნიერები წახალისდნენ 7 ქულით, ხოლო 35 წლამდე მეცნიერები კი -14 ქულით. ვინაიდან აუცილებელია მეცნიერებისა და სამეცნიერო პოტენციალის დინამიკური, მუდმივი განვითარება და ამისათვის საჭიროა მეცნიერებაში ახალგაზრდა კადრების შედინებაზე მუდმივი ზრუნვა, სამეცნიერო ფონდმა ახალგაზრდა მეცნიერებს მისცა საშუალება კონკურსში თანაბარ პირობებში მიეღოთ მონაწილეობა მეტად გამოცდილი მეცნიერების გვერდით.

        როგორც ცხრილიდან ჩანს (ცხრილი 2) 2015 წელს კრიტერიუმების შეცვლისთანავე გაიზარდა 35 წლამდე მეცნიერების ჩართულობა ზემოაღნიშნულ საგრანტო კონკურსში.

                                                                                                                           ცხრილი 2

|  |  |  |  |
| --- | --- | --- | --- |
| წელი | 35 წლამდე | 35-დან 40 წლამდე | 40 წელს ზევით |
| 2011 | 1 | 9 | 51 |
| 2012 | 6 | 17 | 97 |
| 2013 | 22 | 16 | 119 |
| 2014 | 4 | 12 | 101 |
| 2015 | 33 | 11 | 50 |

 **კითხვა:** სავალდებულო დასართავი დოკუმენტების ნუსხაში მე-7 პოზიცია -(მოხსენების სამეცნიერო პროგრამაში ჩასმის დამადასტურებელი საბუთი) აუცილებელია თუ არა იყოს თარჯიმნის/თარჯიმანთა ბიუროს ბეჭდით დამოწმებული?

**პასუხი:**  ზეპირი/სასტენდო მოხსენების სამეცნიერო პროგრამაში ჩასმის დამადასტურებელი დოკუმენტის თარგმნა სავალდებულო არ გახლავთ.

**კითხვა:**ამჟამად დოქტორანტის სტატუსი შეჩერებული მაქვს თანხის გადაუხდელობის გამო(თუმცა ყველა სასწავლო სავალდებულო კრედიტი მიღებული მაქვს და ვარ სადისერტაციო ნაშრომის  გაფორმების პროცესში) და მაინტერესებს განაცხადის ფორმაში მაგისტრი მივუთითო, თუ დოქტორანტი?

**პასუხი:** უნდა მიუთითოთ მაგისტრის ხარისხი და ატვირთოთ შესაბამისი ხარისხის დამადასტურებელი დიპლომი.

**კითხვა:** მაინტერესებს, თუ ფონდი ასევე გამოყობს თანხებს საერთაშორისო ასოციაციებში საწევრო გადასახადის დაფარვაზე.

**პასუხი:** სამეცნიერო ფონდი, არ აფინანსებს სამოგზაურო საგრანტო კონკურსის ფარგლებში საწევრო გადასახადს.

**კითხვა:** მაინტერესებს, ,,ელექტრონული ბმული''  რა სახის ინფორმაციას გულისხმობს, როგორ უნდა ჩავწეროთ?

**პასუხი:** ელექტრონული ბმულის შევსება არ არის სავალდებულო გრაფა. ელექტრონული ბმული, გულისხმობს ინტერნეტის გვერდს, სადაც მითითებულია ინფორმაცია თქვენი პროექტის შესახებ.

**კითხვა:** ვაპირებ ინდივიდუალური სამოგზაურო სახელმწიფო  გრანტების კონკურსში მონაწილეობას და მაქვს ასეთი კითხვა:

განაცხადის ფორმაში არსებულ ერთ-ერთ ველში - "სამეცნიერო საგრანტო პროექტებში მონაწილეობა"

თუ ჩაითვლება ფონდის მიერ გასულ წელს ჩემზე დაფინანსებული ინდივიდუალური სამოგზაურო გრანტი?

**პასუხი:** სამეცნიერო  პროექტებში მონაწილეობა უნდა იყო კვლევითი სახის. შესაბამისად, სამოგზაურო გრანტი არ გახლავთ კვლევითი პროექტი, რაც სამწუხაროდ ვერ ჩაგეთვლებათ პროექტში მონაწილეობად.

**კითხვა:** კლასიფიკატორში არ არის მითითებული ქართველოლოგიის შემსწავლელ მეცნიერებათა კოდი. როგორ მივუთითოთ განცხადებაში პროექტის შიფრი?

**პასუხი:**საგრანტო კონკურსში მონაწილეობის მისაღებად თავდაპირველად გრანტის მაძიებელმა  შოთა რუსთაველის ეროვნული სამეცნიერო ფონდის ვებ-გვერდიდან - [www.rustaveli.org.ge](http://www.rustaveli.org.ge/) - უნდა ჩამოტვირთოს საგრანტო კონკურსის სააპლიკაციო და ბიუჯეტის ფორმა, რომელსაც შეავსებს და სხვა დანართებთან ერთად ელ-ფოსტით გამოაგზავნის შემდეგ მისამართზე:   tg@rustaveli.org.ge.

მას შემდეგ, სარეგისტრაციო შიფრი მიენიჭება სამოგზაურო საგრანტო კონკურსის ელ. ფოსტაზე მიღებულ  პროექტს და გაეგზავნება პროექტის წარმდგენს/გრანტის მაძიებელს.

მიღებულ შიფრს ჩაწერთ განცხადების ფორმაში და წარმოადგენთ ფონდის კანცელარიაში.

**კითხვა:** საგრანტო კონკურსის განაცხადში ქართველოლოგიური სამეცნიერო გამოცემების იმპაქტ-ფაქტორებს მითითება სავალდებულოა?

**პასუხი:** სასურველია მიუთითოთ ქულის გაზრდის მიზნით.

**კითხვა:** ოფიციალური მოწვევის დოკუმენტში არ არის მითითებული ჩემი მოხსენების თარიღი, რადგან სამეცნიერო კონგრესის პროგრამა ჯერ საბოლოო სახით არ არის ჩამოყალიბებული. ამის გამო მოწვევის დოკუმენტი დაწუნებული ხომ არ იქნება?

**პასუხი:** მოწვევის დოკუმენტში უნდა მიეთითოს კონფერენციის ჩატარების თარიღები.

**კითხვა:** საგრანტო პროექტით თუ შეიძლება დაფინანსდეს სამეცნიერო კონგრესის ორგანიზატორების მიერ კონგრესის ფარგლებში გამართულ ექსკურსიებში მონაწილეობა? ექსკურსიებისთვის დამატებითი გადასახადია დაწესებული, რაც სარეგისტრაციო თანხაში არ შედის. ბიუჯეტის რომელ გრაფაში უნდა აისახოს ექსკურსიებისთვის განკუთვნილი თანხა, ღონისძიებაზე სარეგისტრაციო გადასახადში, თუ სადღეღამისო ხარჯებში?

**პასუხი:**ფონდი ვერ აგინაზღაურებთ ექსკურსიებისთვის დამატებით გადასახადს, შესაბამისად შესაბამისი ხარჯვითი კატეგორია კონკურსს არ გააჩნია.

**კითხვა:** სადოქტორო დისერტაცია [283 გვერდი, A4] ელექტრონული გამოცემა სრული სახით განთავსებულია თსუ ოფიციალურ საიტზე, გარეკანზე თსუ გამომცემლობის მიერ დასმულია მისი ლოგო. ჩაითვლება თუ არა აღნიშნული დისერტაცია ადგილობრივი აკადემიური გამომცემლობის მიერ გამოცემულ მონოგრაფიად [რომელიც ფასდება 4 ქულით]? თუ ასეთად არ ჩაითვლება, მაშინ რამდენი ქულით შეიძლება იგი შეფასდეს?

**პასუხი:**არ ჩაითვლება. თქვენ დამატებითი ქულა უკვე გენიჭებათ, როგორც დოქტორს.

**კითხვა:** დიპლომის ატვირთული ასლი ნოტარიულად უნდა იყოს დამოწმებული?

**პასუხი:**არა, დიპლომი არ საჭიროებს ნოტარიულ დამოწმებას.

**კითხვა:**  შეგიძლიათ გვირჩიოთ როგორ მივუთითოთ CV-ში "პოზიცია/მოვალეობა პროექტში''? მისაღები იქნება ასეთი ფორმულირება - ''მომხსენებელი საერთაშორისო სამეცნიერო კონგრესზე''?

**პასუხი:**დიახ, მისაღებია.

**კითხვა:** ვიზის და სამოგზაურო დაზღვევის საფასურის მოთხოვნის შემთხვევაში, რა სახის საბუთები გვაქვს წარმოსადგენი საკონკურსოდ? მხოლოდ ფასის მითითება საკმარისია?

 **პასუხი: მიუთითეთ მხოლოდ ფასი, ბიუჯეტში.**

       **კითხვა:** ორი სამეცნიერო ღონისძიებიდან მოწვევის მქონე ერთსა და იმავე პირს შეუძლია თუ არა საკონკურსოდ წარმოადგინოს 2 პროექტი (ან ერთი, მაგრამ „კომბინირებულად“)?

  **პასუხი:**თქვენ შეგიძლიათ წარსდგეთ ერთ ღონისძიებაზე ორი მოხსენებით, მაგრამ ორ სხვადასხვა ღონისძიებას ფონდი ვერ დაგიფინანსებთ სამოგზაურო საგრანტო კონკურსის პირობების თანახმად.

 **კითხვა:** საბანკო ანგარიში იხსნება სპეციალურად კონკრეტული გრანტისთვის, თუ შეიძლება გამოყენებაში მყოფი საბანკო ანგარიშის წარმოდგენა?

 **პასუხი:**დიახ შესაძლებელია.

 **კითხვა:** შესაძლებელია თუ არა ფონდის დასაფინანსებლად დავჯავშნოთ ავია ბილეთები იმგვარად, რომ ჩავფრინდეთ ღონისძიების დაწყების წინა დღეს და დავბრუნდეთ ღონისძიების დასრულების შემდგომ, მეორე დღეს ? დადებითი პასუხის შემთხვევაში, ფინანსდება თუ არა ამ 2 დღის(დაწყების წინა და დასრულების შემდგომი) სასტუმროს ხარჯები და სადღეღამისო ხარჯები?

**პასუხი:**დიახ შესაძლებელია, მაგალითად: თუ, კონფერენცია 5 დღიანია თქვენ შეგიძლიათ მოითხოვოთ კონფერენციის წინა და ბოლო დამატებითი დღე სასტუმროს და სადღეღამისოს ხარჯების ანაზრაურებით.

**კითხვა:** სასტუმროს ხარჯი შესაძლებელია ითვალისწინებდეს იმავე სასტუმროში კვების ხარჯს, თუ მხოლოდ საცხოვრებლის ხარჯის მოთხოვნის საშუალება გვაქვს?

**პასუხი:**სასტუმროს ხარჯი არ უნდა ითვალისწინებდეს სასტუმროს კვების ხარჯს.

**კითხვა:** რამდენია სადღეღამისო ხარჯის მოთხოვნის მაქსიმუმი?

**პასუხი:** იხელმძღვანელეთ 231 ბრძანებულებით, ყველა ქვეყანას ინდივიდუალური ნორმები აქვს.

**კითხვა:** გრანტის მოგების შემთხვევაში, ანგარიშსწორება უნაღდო სახით უნდა ვაწარმოოთ?უარყოფითი პასუხის შემთხვევაში, საკომისიოებს/მსგავს ხარჯებს/ როგორ ვფარავთ?

**პასუხი:** შეგიძლიათ ნაღდი ანგარიშსწორებითაც გაწიოთ ხარჯი, მთავარია წარმოადგინოთ სრულყოფილი გადახდის დამადასტურებელი დოკუმენტი.

**კითხვა:**  ბიუჯეტის ფორმაში ვალუტის კურსი ნაჩვენებია დოლარის კურსის ცვლილების გათვალისწინების გარეშე. ამ დროისთვის საიტზე მოცემული მონაცემებით ჩემი თანადაფინანსება (საორგანიზაციო კომიტეტის მიერ სარეგისტრაციო თანხის დაკლება) შადგენს ფონდიდან მოთხოვნილი თანხის 10%-ს, მაგრამ კურსის ცვლილების შემთხვევაში ეს თანაფარდობა ირღვევა.

გთხოვთ მიპასუხოთ იქნება თუ არა გათვალისწინებული ვალუტის კურსის ცვლილების შემთხვევაში ეს გარემოება, ვინაიდან  კონკურსის შეფასების კრიტერიუმების მიხედვით თანადაფინანსების დაკარგვა იწვევს ქულების შესაბამის დაკარგვას.

**პასუხი:** ვერ გიპასუხებთ დაბეჯითებით ამ შეკითხვაზე, რადგან ფიქსირებული კურსი ბიუჯეტის ფორმაში იყო ჩვენი საფინანსო-საბიუჯეტო დეპარტამენტის მოთხოვნა, რადგან ლარი განიცდიდა სწრაფ დევალვაციას და აპლიკანტებს ბიუჯეტის ფორმა სულ სხვადასხვა კურსით ექნებოდათ შევსებული და მათთვის ეს შემდგომი მუშაობისთვის პრობლემას ქმნიდა.

ყურადღება მიექცევა დოლარებში თქვენი მოგზაურობისთვის გამოსაყოფი თანხის 10%-ია თუ არა ის თანხა რაც საორგანიზაციო კომიტეტმა დაგიკლოთ და ამ შემთხვევაში გინდათ, რომ თანადაფინანსებაში ჩაითვალოს. თუ დოლარებში ეს თანაფარდობა 90 - 10-ზეა პრობლემა არ გექნებათ, რაც არ უნდა კურსი შეიცვალოს თანაფარდობა იგივე დარჩება, რადგან თანაფარდობა %-შია.

კონკურსში გამარჯვების შემთხვევაში თქვენ ჩაგერიცხებათ თანხა ეროვნული ბანკის იმ დღის კურსით რა დღესაც განხორციელდება ტრანზაქცია.

**კითხვა:** როდესაც ფონდიდან ვითხოვ მხოლოდ თანხის ნაწილს (მაგ. ღონისძიების სარეგისტრაციო გადასახადს), ხოლო დანარჩენს თავად ვიფინანსებ (მაგ.სასტუმროს) ოღონდ პროექტის წარდგენისას ჯერ არ მექნება გადახდილი სასტუმროს თანხა ასეთ შემთვევაშიც წერილი უნდა წარმოვადგინო, რომ მე ნამდვილად დავფარავ დანარჩენ ხარჯებს? თუ თვითდაფინანსებისას არაფერი საბუთი/წერილი არაა საჭირო, უბრალოდ ბიუჯეტის ფორმაში მივუთითებ რომ თავად ვაფინანსებ საკუთარ მგზავრობას? ჩაითვლება ეს არასრულყოფილად წარმოდგენილ დოკუმნტაციად?

**პასუხი:** თვითდაფინანსების შემთხვევაში, ავსებთ კომენტარის გრაფას და ბიუჯეტის მარჯვენა სვეტს.

**კითხვა**: ორგანიზატორის მისამართი: რა იგულისხმება? კონფერენციიის ჩატარების ადგილის მისამართი? ანუ კონეფერნცია ტარდება სასტუმროში? სასტუმროს მისამართი?

**პასუხი:** უნდა მიუთითოთ კონფერენციის ჩატარების ადგილის მისამართი.

**კითხვა:** სააპლიკაციო ფორმის ცხრილში - პუბლიკაციის ჩამონათვალს ვადგენთ იმ ენაზე რა ენაზეცაა სტატია გამოქვეყნებული? თუ ქართულ თარგმანსაც ვწერთ? ცხრილში არის ჟურნალის სათაური და არაა ტომის ნომერი, ამიტომ თუ არ მივუთითებთ არ ჩაითვლება არასრულყოფილად შევსებულად?

**პასუხი:** თარგმნა საჭირო არ არის. შეეცადეთ მიუთითოთ ტომი, იმისთვის რომ ადვილად მოიძებნოს სტატია.

**კითხვა:** ანგარიშგებაში მითითებული, რომ „სამოგზაურო გრანტის მიმღებმა ქვეყანაში დაბრუნებიდან 2 თვის ვადაში უნდა გააკეთოს პრეზენტაცია მოხსენებისა და კონფერენციის შესახებ ფონდის მიერ უზრუნველყოფილ საჯარო ღონისძიებაზე (საჯარო ლექციების/სემინარების სერიაში).“ **შეკითვა მდგომარეობს შემდეგში:** კონეფრენციიდან დაბრუნების შემდგომ მალევე დაახლოებით 2 კვირაში ვგეგმავ უცხოეთში გამგზავრებას 3 თვით. შესაძლებელია თუ არა ფონდთან შეთანმებით ჩემი პრეზენტაცია კონფერენციიდან დაბრუნების შემდგომ საჯარო ღონისძიებების ფარგლებში მალევე დავნიშნოთ, ანუ ამ 2 კვირის ფარგლებში? რამდენად მოქნილი სისტემაა? მოხერხდება?

**პასუხი:** დიახ შესაძლებელია.

**კითხვა:** ტრანსპორტირების ბილეთის ფასი, შესაბამისი დამადასტურებელი დოკუმენტით (ჯავშანი/ინვოისი) ერთი უნდა იყოს დაფიქსირებული, თუ რამდენიმე?

ტრანსპორტირების (მხოლოდ ეკონომკლასის ბილეთი) ორმხრივი მგზავრობის ხარჯების მიხედვით უნდა იყოს დაფიქსირებული მხოლოდ ერთი. რეკომენდაციაა წარმოადგინოთ შეძლებისდაგვარად ნაკლებფასიანი ბილეთი.

**კითხვა:**  მოწვევა საერთაშორისო სამეცნიერო ორგანიზაციიდან რა ფორმის უნდა იყოს?

**პასუხი:** საერთაშორისო სამეცნიერო ღონისძიების პროგრამაში განმცხადებლის მოხსენების მიღების/ჩასმის და მიწვევის დამადასტურებელი დოკუმენტ(ებ)ი უნდა იყოს სატიტულო ფურცელზე, ხელმოწერილი და შემდგომ ნათარგმნი ქართულ ენაზე და დამოწმებული თარჯიმნის/თარჯიმანთა ბიუროს ბეჭდით- დასკანირებული pdf ფორმატში.

**კითხვა:** როგორ ითვლება დღიური/სადღეღამისო ხარჯები? და აპლიკანტმა თვითონ უნდა ჩაწეროს თუ არა ბიუჯეტში?

**პასუხი:** სადღეღამისო და საცხოვრებელი ფართობის დაქირავების/სასტუმროს ხარჯების შედგენისას უნდა იხელმძღვანელოთ საქართველოს პრეზიდენტის 2005 წლის 20 აპრილის # 231 ბრძანებულებით „მოსამსახურეთათვის სამსახურებრივი მივლინების ხარჯების ანაზრაურების შესახებ“. ამ ხარჯვით კატეგორიას აპლიკანტი ავსებს დამოუკიდებლად ბიუჯეტის გრაფაში.

**კითხვა:** იმ შემთხვევაში თუ საკონფერენციო სარეგისტრაციო თანხა და სასტუმროს ღირებულება არის ერთ მთლიან პაკეტში, როგორ მოხდება ამის ანაზღაურება?

**პასუხი:** ამ შემთვევაში მოწვევაში აუცილებელია ხარჯვითი კატეგორიების დიფერენცირება. მომწვევ მხარეს სთხოვეთ, გამოგიგზავნოთ დოკუმენტი, სადაც მკაფიოდ იქნება გამიჯნული ხარჯვითი კატეგორიები.

**კითხვა:** ანაზღაურდება თუ არა, ვიზის მოსაკრებელი?

**პასუხი:** დიახ, ანაზღაურდება კონკურსში გამარჯვების შემთხვევაში. საჭირო იქნება შესაბამისი თანხის გადახდის დამადასტურებელი საბუთის წარმოდგენა (გადახდის ქვითარი შემდეგი რეკვიზიტებით: სახელი, გვარი, თარიღი, თანხა, დანიშნულება).

**კითხვა:** გამოცემების შემთხვევაში მოთხოვნილია სატიტულო, პირველი და ბოლო გვერდი, არის შემთხვევები, როდესაც გამოცემის თარიღი და მაგ. ISBN, საავტორო უფლება და სხვ. მონაცემები არის არა სატიტულოზე, არამედ შემდეგ გვერდზეც, საჭიროა თუ არა ამ გვერდის დამატებაც?

დიახ სავალდებულოა.

**კითხვა:** ღონისძიების წინა, ან შემდგომი სემინარების ხანგრძლივობა რამდენი დღე შეიძლება იყოს? უნდა ეტეოდეს 7-8 დღეში მთლიანად?

**პასუხი:** სამოგზაურო გრანტი გაიცემა საერთაშორისო სამეცნიერო ან რეგიონულ ღონისძიებაზე ფაქტობრივად ყოფნის დღეების მიხედვით (სამეცნიერო ღონისძიების ჩატარების თარიღი მითითებული უნდა იყოს ოფიციალურ წყაროში/მოწვევაში), ასევე გამგზავრებისა და დაბრუნების დღეების ჩათვლით, არაუმეტეს 7 ღამისა და 8 დღისა;

**კითხვა:** თუ ბილეთის ფასი არ იცვლება და ღონისძიების დასრულებიდან რამოდენიმე დღე თავისი ხარჯით რჩება, მაშინ ამის გამო ხომ არ დაბლოკავს კომისია?

**პასუხი:** ამის გამო კომისია არ დაბლოკავს. ღონისძიების დასრულების შემდეგ გრანტის მიმღებს შეუძლია გარკვეული პერიოდით დარჩეს ღონისძიების ადგილზე. დამატებითი დღეების ხარჯი ფონდის მიერ ღონისძიების დასრულების შემდგომ არ ანაზღაურდება.

**კითხვა**: ჩაითვლება თანადაფინანსებად თუ მაღალ ღირებულ სასტუმროში გაჩერდა ნორმაზე დამატებითი თანხა დღიურ სასტუმროს გადასახადში თანადაფინანსებად?

**პასუხი:** არ ჩაითვლება.

**კითხვა:** რა კვოტები არის მიმართულებების მიხედვით?

**პასუხი:** კვოტები მიმართულებების მიხედვით არ არის. შეიქმნება რანჟირებული სია კრიტერიუმების მიხედვით დაგროვილი ქულების შესაბამისად.

**კითხვა:** თუ არის პროგრამა ჩინურ, იაპონურ, ან სხვა უცხოურ ენებზე აუცილებელია, თუ არა ქართულ ენაზე თარგმნა? თუ საკმარისია ინგლისურად პროგრამის წარმოდგენა?

**პასუხი:** ღონისძიების პროგრამა თარგმნას არ საჭიროებს ქართულ ენაზე. საკმარისია მისი ინგლისურად წარმოდგენა. როგორც წესი, ღონისძიების ვებ-გვერდზე არის შესაბამისი ინფორმაცია ხელმისაწვდომი ინგლისურ ენაზე.

**კითხვა:** როგორ ხდება სარეგისტრაციო გადასახადის ანაზღაურება.

**პასუხი:** თუ ღონისძიების სარეგისტრაციო გადასახადი გადახდილია ფონდის მიერ კონკურსის გამოცხადების დღიდან, ამ შემთხევაში ეს ხარჯი ანაზღაურდება კონკურსში გამარჯვების შემთხვევაში.

**კითხვა:** თუ  მონაწილეობის სარეგისტრაციო გადასახადი, ბილეთის თანხა უკვე გადახდილია წინასწარ თანადამფინასნებლის/პირადად განმცხადებლის მიერ, სავალდებულოა თუ არა მისი ასახვა ბიუჯეტში?

**პასუხი:** დიახ, სავალდებულოა. გთხოვთ მიუთითოთ თანადამფინანსებლის ველში.

**კითხვა:** ანაზღაურდება თუ არა აეროპორტიდან გამგზავრება საკონფერენციო ქალაქამდე და როგორ უნდა აისახოს ეს ბაზაში?

**პასუხი:** დანიშნულების ქალაქამდე ტრანსპორტირება, ანუ ერთი ქალაქიდან მეორე ქალაქში გადასვლა (მაგ. რკინიგზით, ავტობუსით) ანაზღაურდება, ოღონდ საჭიროა შესაბამისი დოკუმენტის/ინვოისის წარმოდგენა. შესაბამისად, ტრანსპორტირების ჯავშანი/ინვოისის დასკანირებული pdf ფაილი უნდა ატვირთოთ ავიაბილეთების (ან, შესაბამისად, სხვა სატრანპორტო საშუალებების) ჯავშანი/ინვოისის დასკანირებულ pdf ფაილებთან ერთად.

**კითხვა:** პუბლიკაციები უნდა ითარგმნოს თუ არა?

**პასუხი:** პუბლიკაციები არ უნდა ითარგმნოს.

**კითხვა:** მე გახლავართ თსუ დოქტორანტი და ვაპირებ ინდივიდუალურ სამოგზაურო გრანტზე საბუთების შემოტანას. ამასთან დაკავშირებით ერთი კითხვა მექნება: ვირიცხები თსუ სადოქტორო პროგრამაში, თუმცა ამჟამად ვიმყოფები გერმანიაში კვლევითი სტიპენდიით და ამიტომ დოქტორანტის სტატუსი დროებით მაქვს შეჩერებული. ცნობა რომელიც შემიძლია წარვადგინო როგორც დოქტორანტმა მოიცავს ინფორმაციას სადოქტორო პროგრამაში ჩემ ჩარიცხვაზე და სტატუსის შეჩერებაზეც. რა თქმა უნდა შემიძლია წარვადგინო არსებული სტიპენდიის დამადასტურებელი დოკუმენტაცია. რა შეიძლება კიდევ გაკეთდეს ამ შემთხვევაში?

**პასუხი:** ეს საბუთები საკმარისია

**კითხვა:** რამდენად შესაძლებელია ინდივიდუალურ სამოგზაურო გრანტებში თანადაფინანსების სახით გამოყენებული იქნას "ფუნდამენტური სამეცნიერო საგრანტო პროექტების" ფარგლებში გათვალისწინებული უცხოეთში მივლინების თანხები?

**პასუხი:** სრულებით შესაძლებელია.